Návrh
VYHLÁŠKA
Dopravného úradu
z ............ 2027,
ktorou sa ustanovujú podmienky priznania kvalifikácie pilotovi lietajúceho športového zariadenia, jej obnovenia a predĺženia, podrobnosti o priebehu, rozsahu a obsahu skúšky teoretických vedomostí žiadateľa o vydanie preukazu spôsobilosti pilota lietajúceho športového zariadenia a vzor preukazu spôsobilosti pilota lietajúceho športového zariadenia
Dopravný úrad podľa § 176 ods. 2 písm. r) zákona č. .../2026 Z. z. o civilnom letectve a o zmene a doplnení niektorých zákonov (letecký zákon) po dohode s Ministerstvom dopravy Slovenskej republiky ustanovuje:

(1) Kvalifikáciu možno priznať a vydať preukaz spôsobilosti pilota lietajúceho športového zariadenia (ďalej len „zariadenie“) možno po splnení nasledovných podmienok:

a) dosiahne minimálny vek určený pre príslušnú kategóriu zariadenia, najmenej však 15 rokov; pri neplnoletých osobách sa vyžaduje písomný súhlas zákonného zástupcu s osvedčeným podpisom,
b) má platné osvedčenie o zdravotnej spôsobilosti najmenej pre pilotov ľahkých lietadiel alebo vyššej triedy, pre kategóriu športový padák, padákový klzák, motorový padákový klzák, závesný klzák  a motorový závesný klzák,
c) absolvuje schválený teoretický a praktický výcvik v plnom rozsahu podľa výcvikovej osnovy pre danú kategóriu zariadenia v poverenej leteckej organizácii,
d) vykoná teoretickú skúšku a praktickú skúšku zručnosti pred inšpektorom alebo examinátorom určeným poverenou organizáciou.

(2) Podmienky obnovenia kvalifikácie pilotovi zariadenia:

e) ak od uplynutia platnosti kvalifikácie nie je viac ako dva roky:

1.
absolvovanie skráteného praktického výcviku pod dohľadom inštruktora v rozsahu určenom poverenou organizáciou,
2.
vykonanie praktickej skúšky zručnosti s inšpektorom alebo examinátorom,
f) ak od uplynutia platnosti kvalifikácie sú viac ako dva roky, okrem podmienok podľa písmena a) opätovne vykonať teoretickú skúšku z vybraných predmetov so zameraním na letecké predpisy, prevádzkové a núdzové postupy.

(3) Podmienky predĺženia kvalifikácie pilotovi zariadenia:

g) platnosť kvalifikácie pilota zariadenia sa predlžuje na základe splnenia podmienok nepretržitej letovej praxe pred uplynutím doby platnosti preukazu spôsobilosti,
h) poverenej organizácii sa predloží 
1. písomnú žiadosť na predpísanom formulári zverejnenom na webovom sídle Dopravného úradu,
2. zápisník letov preukazujúci splnenie najmenšieho letového náletu a počtu pristátí na danej kategórii zariadenia počas 12 alebo 24 mesiacov pred koncom platnosti podľa schválených postupov; ak pilot neplní podmienku najmenšieho letového náletu, musí úspešne absolvovať kontrolný let s inštruktorom alebo examinátorom,
3. osvedčenie o zdravotnej spôsobilosti.
(4) Priebeh teoretickej skúšky

i) teoretická skúška sa vykoná pred skúšobnou komisiou poverenej organizácie alebo u určeného inšpektora,

j) skúška sa vykoná formou písomného testu alebo elektronického testu prostredníctvom schváleného počítačového programu.

k) skúška pozostáva zo samostatných testov pre každý určený predmet.

l) hodnotenie teoretickej skúšky sa vyjadruje v percentách; úspešná skúšku z daného predmetu je po dosiahnutí úspešnosti najmenej 75 %,
m) pri neúspechu z niektorých predmetov, sa môže vykonať opravná skúška len z týchto predmetov v termínoch určených poverenou organizáciou.

(5) Rozsah a obsah teoretickej skúšky; teoretická skúška overuje vedomosti v rozsahu príslušných výcvikových osnov pre danú kategóriu zariadenia z týchto predmetov:

n) letecké právo a postupy riadenia letovej prevádzky: vnútroštátna legislatíva, štruktúra a delenie vzdušného priestoru, pravidlá lietania za viditeľnosti, zodpovednosť pilota, doklady na palube zariadenia a postupy pri hlásení leteckých nehôd,
o) všeobecné vedomosti o lietajúcich športových zariadeniach: konštrukcia, materiály, pevnosť a stavba zariadenia, pohonné jednotky, systémy palubných prístrojov, záchranné systémy, údržba a predletová prehliadka,
p) plánovanie letu a letové výkony: určenie hmotnosti a vyváženia zariadenia, vplyv zaťaženia na letové vlastnosti, výpočet dĺžky vzletu a pristátia, spotreba paliva a príprava navigačného plánu,
q) ľudská výkonnosť a obmedzenia: fyziologické účinky letu na ľudský organizmus, hypoxia, priestorová dezorientácia, vplyv únavy, stresu a alkoholu na rozhodovanie pilota, manažment rizika v kokpite,
r) letecká meteorológia: atmosféra, teplota, tlak a hustota vzduchu, vznik oblačnosti a zrážok, veterné pomery, čítanie a interpretácia leteckých meteorologických správ a predpovedí, nebezpečné meteorologické javy,
s) navigácia: základy kartografie, práca s leteckou mapou, meranie kurzov a vzdialeností, navigácia porovnávaním terénu, základy využitia družicových navigačných systémov a výpočty času letu.

t) prevádzkové postupy: postupy pri prevádzke na riadených a neriadených letiskách a plochách pre zariadenia, predchádzanie zrážkam, postupy pri núdzových a tiesňových situáciách,
u) aerodynamika a základy letu: teória vzniku vztlaku a odporu, sily pôsobiace na zariadenie za letu, stabilita a riaditeľnosť, pádové vlastnosti a kritické režimy letu,
v) letecká komunikácia: rádiotelefonická frazeológia, pravidlá komunikácie v riadenom a neriadenom vzdušnom priestore, tiesňové signály a postupy pri strate rádiového spojenia.

Vzor preukazu pilota lietajúceho športového zariadenia je uverejnený na webovom sídle Dopravného úradu.
Preukaz pilota lietajúceho športového zariadenia vydaný do 31. marca 2027 zostáva v platnosti na dobu v ňom určenú.

Táto vyhláška nadobúda účinnosť 1. apríla 2027.

